Ich, Heini Waͤchter von Oberburg, bekenn offenlich und tuͦn kund mengklichem mit disem brieff, ✳ das ich uff den tag dattum disz brieffs ✳ zuͦ Kùngsfaͤlden vor dem closter an offner, gewohnlicheˀ richtstatt
anstatt und in namen Baͤrtschy Kaͤssers, zuͦ der zitt vogt im Eigen, anstatt und innamen ✳ der hochwirdigen, geistlichen frowen, frow Elisabetten graͤvin von Liningen, aͤptissin, und gemeinem covent des
gotzhus zuͦ Kùngsvaͤlden, ✳ Sant Klären ordens, in Costentzer bistum gelaͤgen, ✳ offenlich zuͦ gericht gesaͤssen bin. und kämend fùr mich und verbannen gericht ✳ Hans Huͦber, genant Mùller von Mùllinen, ✳ Adelheit
Mùllerin, sin schwest₎, zuͦ der zitt wonhafft zuͦ Costentz, ✳ mitsampt Ruͦtschman Zimberman von Bir, irem erkornen vogt, ✳ der iro nach irem begaͤren vor mir mit urtel und raͤcht, wie raͤcht was, zuͦ vogt gaͤbn̄
ward, ✳ Hans Huͦber, des egënt̄ Mùllers vatter, Uͤly von Ursprung und der Meyerli von Rinikon an einem ✳ und der ersam Ruͦdolff Niesszly, zuͦ der zitt hoffmeist₎ daselbs zuͦ Kùngsfaͤldn̄, ✳ am andern teil. ✳ offnënt̄
die egent̄ ꝑsonen durch iren fùrspraͤchen als raͤcht was und sprächend, ✳ wie das sy alle gemeinlich und unverscheidenlich fùr sich und all ir erben und nächkomen ✳ mit wolbedächtem muͦt, guͦttem rätt,
gesundes libs und zuͦ der zitt, do sy das raͤchtlich wolgetuͦn moͤchtind, ✳ raͤcht und redlich eines ewigen waͤrenden kouffs verkoufft und zuͦ kouffen gaͤbn̄ hettind ✳ den vorgedächtˀ minen gnedigˀ frowen
und allen iren nächkomen ✳ ✳ all ir raͤchtung, vordrung und anspräch der mùlli zuͦ Mùllinen gelaͤgen, ✳ ✳ mit staͤg, waͤg, wasser, wasserrùnsen und mit aller der fryheitt und ehaffti, so darzuͦgehoͤrt, ✳ ✳ wie sy
die von alter herbrächt inngehept und genosen hettind, ✳ ✳ nùtz uszgescheiden, noch hindan gesetzt, ✳ ✳ umb nùnzig Rinisch guldin, ✳ dero sy nach iro vˀgicht gentzlich uszgericht und bezalt worden waͤrind ꝫcꝭ.
stuͤndind also da ✳ und woͤltind dem egënt̄ hoffmeist₎ anstatt der egedächten miner gnedigˀ frowen die vorgënt̄ mùlli mit aller ir zuͦgehoͤrt als obstatt vertigen und, wie raͤcht waͤr, zuͦ iren handen
bringen. ✳ ✳ bätend mich an einer urtel zuͦ erfaren, ✳ wie sy den obgemaͤltˀ kouff vertingˀ und in obgeschribnˀ mäsz fùr sich und all ir erben zuͦ und in der egënt̄ miner gnedigˀ frowen und aller ir nächkomen ✳ und des egënt̄ hoffmeist₎ an ir gnäden statt hand bringen und uffgaͤben soͤltind, ✳ das es nun und hie näch daby beliben, ✳ ✳ krafft und macht haben soͤlt und moͤcht näch dem raͤchten ungevärlich.
darumb frägt ich, obgent₎ richt₎, urtel umb was raͤcht waͤre. ✳ und ward näch miner fräg✳ mit gemeiner, einhaͤlligˀ urtel ✳ uff den eid erteilt und zum raͤchten gesprochen, ✳ das die egën̄t ꝑsonen alle
gemeinlich und sunderlich darstuͤndind ✳ und den vorgeschribnˀ kouff, die mùlli mit ir zuͦgehoͤrt als obstätt, ✳ ✳ an min hand und des gerichtzstab ✳ usz ir aller handen ✳ ✳ zuͦ und in des egën̄t hoffmeisters
anstatt miner gnedigˀ frowen von Kùngsfaͤldn̄ handen ✳ ✳ uffgaͤben, vertigen und vollfuͤren soͤlltend, als raͤcht waͤre. ✳ ✳ das tättend und vollfuͦrtend ✳ die egën̄t ꝑsonen gemeinlich und sunderlich, ✳ ✳ und besundˀ
die erstgen̄ frow mit des egën̄t Ruͦtschman Zimbermans, ires erkornˀ vogtz, hand, willen und gunst, ✳ ✳ als inen mit urtel und raͤcht zuͦtuͦnd erkentt ward, ✳ ✳ damit sy disen kouff fùr sich und ir erben
wol gevertigot und zuͦ der egën̄t miner gnedigˀ frowen von Kùngsfaͤlden und ir nachkomen handen brächt hand, ✳ nun und hienach daby beliben, guͦt krafft und macht haben sol und mag näch landsraͤcht ungevarlich. ✳ ✳ des bättend und begaͤrtend der erstgën̄ hoffmeist₎ anstatt miner gnedigˀ frowen inen ein versigelt urkùnd von dem gericht. das ward inen näch ir vordrung mit einhaͤlligˀ
urtel erteilt zuͦ gaͤben ✳ ✳ mit urkund disz brieffs, der mit des ersamen, wisen Niklawsen Frikers, zuͦ der zitt schulthessz zuͦ Brugg, insigel, doch im und sinen erben än schaden, versigelt ist, als
urtel gab ✳ und gaͤben uff donstag näch sant Johans tag zuͦ sùnwenden ✳ näch Cristus gebùrt vierzaͤchenhundert funffzig und funff jare.